სიჩუმის ხმა
„სიჩუმის ხმა“ (ინგლ. "The Sound of Silence"), თავდაპირველად - „სიჩუმის ხმები“ (ინგლ. "The Sounds of Silence") - ამერიკული მუსიკალური დუეტის, Simon & Garfunkel-ის სიმღერა. სიმღერა 1963 და 1964 წლებს შორის დაწერა პოლ საიმონმა ჯონ ფიცჯერალდ კენედის მკვლელობის ზეგავლენის ქვეშ. სიმღერა 1964 წლის მარტში ჩაიწერა Columbia Records-ის სტუდიაში. 1966 წლის ბოლო კვირაში სიმღერამ დაიკავა პირველი ადგილი აშშ-ის მუსიკალურ ინდუსტრიაში სინგლების პოპულარობის განმსაზღვრელი სტანდარტულ ჩარტში Billboard Hot 100. სიმღერის წარმატების შემდეგ დუეტმა ჩაწერა მეორე ალბომი, რომელსაც დაარქვეს Sounds of Silence. სიმღერამ დაიკავა პირველი ადგილები მსოფლიოს სხვადასხვა ქვეყანაში, მათ შორის: ავსტრალიაში, ავსტრიაში, დასავლეთ გერმანიაში, იაპონიასა და ნიდერლანდებში. სიმღერა აღიარებულია ფოლკ-როკის კლასიკად და შეტანილია აშშ-ის კონგრესის ბიბლიოთეკის აუდიოჩანაწერების რეესტრში.